**FI 51129**



**A MAGYAR AGRÁR- ÉS ÉLETTUDOMÁNYI EGYETEM**

**SZERVEZETI ÉS MŰKÖDÉSI SZABÁLYZAT**

**III. HALLGATÓI KÖVETELMÉNYRENDSZER**

**III.1. TANULMÁNYI ÉS VIZSGASZABÁLYZAT**

**6.12. sz. függeléke:**

**III.1.6.12F. A VOLT TÁJÉPÍTÉSZETI ÉS TELEPÜLÉSTERVEZÉSI KAR:**

**ÚTMUTATÓ a szakdolgozat és diplomaDOLGOZAT készítéséhez**

**2021. március 26.**

# **A szakdolgozattal szemben támasztott tartalmi és formai követelmények, a szakdolgozat bírálati szempontjai a tájrendező és kertépítő mérnöki alapképzési szakon**

1. **TARTALMI KÖVETELMÉNYEK**
2. **A dolgozat címe**

A dolgozat tartalmának, mondanivalójának tömör kifejezése (amennyiben a cím nem egyértelműen igazít el a témakört illetően, akkor szükséges magyarázó alcím adása).

1. **Bevezetés**

* A dolgozat témakörének a dolgozat címénél részletesebb meghatározása.
* A témaválasztás indokolása.
* A kifejtés menetének és logikájának rövid ismertetése.
* A szakdolgozat középpontjában álló téma tárgyalásához szükséges fogalmak, modellek, elemzési módszerek, értékelési eljárások, elméletek felsorolása.

1. **Szakirodalom feldolgozása**

* A témakörben közölt hazai és külföldi publikációk, tanulmányok szintézise.
* A hasonló területen végzett vizsgálatok tapasztalatainak értékelése.

1. **Vizsgálat/helyzetelemzés/adottságok feltárása**

* Problémafeltárás.
* A kialakult konfliktusok bemutatása.
* A konfliktusok feloldási lehetőségének vizsgálata.

1. **Szintézis/értékelés**

A kutatási módszertan specifikálása (amennyiben a szerző vizsgálatai során komolyabb módszertani apparátust alkalmazott). A Szerző saját intuíciói alapján előfeltételezések, hipotézisek megfogalmazása.

1. **Javaslatok/eredmények/fejlesztési elképzelések**

* A megalapozott – tényekkel és érvekkel alátámasztott – megállapítások ismertetése.
* Szerző személyes állásfoglalásának megjelenítése.
* Az eredmények részletes kifejtése vagy a tervek bemutatása.

1. **Összefoglalás**

A dolgozat eredményeinek összefoglalása, a dolgozat lezárása. Az elért eredmények és a kapcsolódó témakörök alapján további vizsgálati irányok kijelölése.

1. **Irodalomjegyzék**

A dolgozatban szereplő hivatkozások visszakeresést elősegítő források jegyzéke (könyv, cikk, tanulmány, terv stb.).

1. **Mellékletek (nem kötelező)**

* Módszertani dokumentációk bemutatása (térképek, tervek, felhasznált kérdőív, interjúvázlat, elvégzett számítások stb. közlése);
* azon ábrák, táblázatok, dokumentumok stb. megjelenítése, amelyek a dolgozat megértéséhez mindenképpen szükségesek, ugyanakkor a dolgozat egy adott fejezetével/alfejezetével szoros kapcsolatba nem hozhatók vagy túlságosan részletezők és nagy számuk miatt nehezen olvashatóvá tennék a szóban forgó fejezetet;
* azon ábrák, táblázatok, dokumentumok stb. megjelenítése, amelyek a dolgozat egy adott fejezetével/alfejezetével ugyan szoros kapcsolatba hozhatók, formájuk (pl. A3-as) és/vagy terjedelmük (kettő vagy több oldal) miatt azonban mellékletbe kívánkoznak.

1. **Terjedelem**

* A szakdolgozat terjedelme mellékletek nélkül min. 30-35 oldal.
* Az egyes részek terjedelme:
* Tartalomjegyzék 1 oldal,
* Bevezető 1–2 oldal,
* Szakirodalom feldolgozása 5–7 oldal,
* Vizsgálat és szintézis 20–26 oldal,
* Javaslatok/Eredmények 11–12 oldal,
* Összegzés 2 oldal,
* Annotáció maximum 2 oldal,
* Mellékletek a dolgozat terjedelmének 15%-át nem haladhatják meg.

1. **Egyebek**

***Annotáció (az annotáció nem része a szakdolgozatnak)***

Összefoglalja a dolgozat célkitűzését, módszertanát, felépítését és eredményeit azon személyeknek, akik a dolgozattal formálisan kapcsolatba kerülnek, de a dolgozat egészének áttanulmányozására nincs lehetőségük (pl. vizsgabizottság egyes tagjai), illetve a dolgozat iránt – pl. annak címe alapján – érdeklődést mutatók számára.

A bevezetésben és az összefoglalásban szereplő témakörökből építkezik anélkül, hogy megfogalmazásában jelentős mértékben átfedne az említett dolgozatrészekkel.

1. **Figyelem!**

**A szakdolgozat elégtelennel való minősítését vonja maga után**:

* A dolgozat több mint egy bekezdés (kb. 3–4 mondat) terjedelemben szó szerinti formában vagy azt megközelítő módon idegen műből építkezik az eredeti forrásnak a megfelelő szövegrésznél és az irodalomjegyzékben való megjelölése nélkül (plágium).

**A szakdolgozat elégtelennel való minősítését vonhatja maga után az alábbi körülmények fennállása**:

* A dolgozatban a főbb részek nem azonosíthatók.
* A dolgozat egyes főbb részei közötti összhang súlyosan sérül (pl. a dolgozat címében jelzett témakört csak minimális terjedelemben fejti ki a jelölt, vagy az elméleti felvezetésben ismertetett fogalmak, módszerek és modellek csak marginálisan kerülnek felhasználásra).
* A dolgozat több oldal terjedelemben folyamatosan csak egy idegen műből építkezik (még ha Szerző a forrást a megfelelő szövegrésznél és az irodalomjegyzékben is megjelöli).
* A dolgozat alapvető tárgyi tévedések sorozatát tartalmazza az elméleti vagy a gyakorlati rész vonatkozásában.
* A dolgozat terjedelme az elvárásoktól eltér.
* A dolgozatban a helyesírási, a nyelvtani, a stilisztikai és/vagy a szerkesztési hibák bántónak minősíthetők, esetleg már a megértést is veszélyeztetik.

1. **FORMAI KÖVETELMÉNYEK**
2. **Címlap**

* Külső címlap: a „szakdolgozat” megnevezésén, a szerző nevén és az évszámon kívül mást nem tartalmazhat – lásd e tájékoztató 1/A. mellékletét.
* Belső címlap: szerepel rajta az Egyetem, az Intézet és a Tanszék neve, Szerző neve, szakja és specializációja, a dolgozat címe, valamint a Konzulens neve és az évszám lásd e tájékoztató 1/B. mellékletét.

1. **Tartalomjegyzék**

* A szakdolgozat belső címlapját követi a tartalomjegyzék.
* A tartalomjegyzékben az egyes fejezetek címeihez az oldalszámokat jelölni kell, az oldalak számozása a belső címlap és a mellékletek kivételével minden oldalon kötelező.
* A fejezeteket, az alfejezeteket (arab számokkal) számozni kell, ennek mélysége a dolgozat jellegétől függ. Az alfejezeten belüli bontás feltétele, hogy egynél több alpontot tartalmazzon. A tartalomjegyzékkel kapcsolatban elvárás, hogy csak három szintig jelenítse meg a tagolást (például 2.3.1 alpont).

1. **A szövegtörzzsel kapcsolatos formai követelmények**

* A szakdolgozatot egyoldalasan kell nyomtatni.
* Az oldalaknál 2,5 centiméteres (felső, alsó, bal, jobb) margót kell alkalmazni, a lap bal szélén további 1 centiméteres kötésbeni (gutter) margóval.
* A diplomamunka betűtípusára kötelező megkötés nincs, bármely jól olvasható, hagyományos megjelenésű típus használható. Az ideális betűméret Times New Roman 12 pontnak megfelelő.
* A szakdolgozat A/4-es formátumban, másfeles sortávolsággal készül.
* Az áttekinthetőség érdekében a szöveget bekezdésekre kell tagolni.

1. **Ábrák, táblázatok, képek, tervek**

* Az ábrákat, a táblázatokat és a képeket be kell számozni és a számokat a szövegben a vonatkozó helyen fel kell tüntetni. Külön felhívjuk a figyelmet a pontos hivatkozásokra (lásd később).
* Öt-hatnál több ábra, táblázat vagy kép esetében célszerű ábra-, táblázat-, és képjegyzéket készíteni, amelyet a tartalomjegyzék után kell közölni.
* Az ábrák, a táblázatok, a képek, a térképek, a tervek címét és forrását fel kell tüntetni.
* A tervek tetszőleges grafikával készülhetnek, de egyértelműen értékelhetőek legyenek.

1. **Hivatkozások**

A szakdolgozat valamennyi olyan megállapítására (mondataira, bekezdéseire, adataira), amelyeket Szerző más művekre támaszkodva ír, egyértelműen hivatkozni kell.

A hivatkozás a vonatkozó szövegrész végén zárójelben a szerző vezetékneve, az évszám és az oldalszám feltüntetésével történik (Szerző1Vezetéknév – Szerző2Vezetéknév, 2002. 85.old.). Három vagy több szerző esetén a második szövegközi hivatkozástól kezdődően az első szerző megnevezése után et. al. kifejezéssel rövidíthető a hivatkozás (Szerző1Vezetéknév et. al., 2002). Egyazon szerző két, azonos évben kiadott publikációjára az évszám után írt „a”, illetve „b” jelzéssel hivatkozunk. (SzerzőVezetéknév, 2002a). A hivatkozás a vonatkozó szövegrész helyett (azonos formában) az adott oldalon lábjegyzetben is szerepelhet.

1. **Irodalomjegyzék**

* Az irodalomjegyzék azon szakirodalmi publikációk és tanulmányok részletes specifikálása, amelyekre a dolgozat szövegében – ideértve a szövegközi ábrákat, táblázatokat, terveket, térképeket, a közölt statisztikai adatokat és becsléseket, illetve a mellékletek tartalmát is hivatkozás történik. (Az irodalomjegyzék nem tartalmazza a nem hivatkozott, csak háttérolvasmányként szolgáló publikációkat, azaz csak olyan művet tartalmazhat, amelyre a főszövegben hivatkozás történt!)
* A hivatkozott művek a szerzők ABC sorrendjében szerepelnek az irodalomjegyzékben.
* A művek szerepeltetésekor a szerző nevét írjuk előre (magyar szerzők esetén a teljes nevet, külföldi szerző esetén csak a vezetéknevet és a keresztnév kezdőbetűjét), ezt közvetlenül a megjelenés évszáma követi zárójelben. Kettőspont után következik a cím, a kiadó neve és a kiadás helye, valamint folyóiratcikkek esetén az évfolyam és az oldalszám. (Példák szerepelnek az 1/C. mellékletben.)
* A szerző nélküli írásműveknél használható az „Anonymus” szó a szerző(k) helyén. Törekedni kell azonban a szöveg szerzőjének, szerkesztőjének (utóbbi esetben a szerk., vagy az angol ed. rövidítést is szerepeltetni kell a név után) az azonosítására.
* Internetes források esetén is szükséges a szerző és a cím megjelölése, ennek hiányában a honlapot vagy a portál nevét kell szerepeltetni. Szükséges továbbá az internetes cím (URL) és a letöltés dátumának feltüntetése. Az internetről hivatkozott oldalakat le kell tölteni, hogy az a konzulens vagy a bíráló által a szerzőnél visszakereshető legyen.
* Bizonyos esetekben hasznos lehet – az előfordulási gyakoriságtól függően – speciális technikai kifejezések jegyzékével (szószedettel) és/vagy rövidítések jegyzékével kiegészíteni a dolgozatot. Ezt célszerű az irodalomjegyzék előtt szerepeltetni.

1. **Egyéb követelmények**

* A szakdolgozatot elektronikusan egy példányban az összes aláírt melléklettel egybefűzött egy PDF állomány formájában fileküldővel (mammutmail, wetransfer, toldacuccot stb.) az illetékes tanszék e-mail címére megküldeni.
* A bekötött szakdolgozat illetve a PDF állomány az alábbi dokumentumokat az alábbi sorrendben kell, hogy tartalmazza:

1. Belső címlap
2. Aláírt *Nyilatkozat* (a szakdolgozat/diplomaterv eredetiségéről és nyilvános vagy korlátozott hozzáféréséről) **1/D melléklet**
3. Tartalomjegyzék
4. Szakdolgozat szövegtörzs
5. Irodalomjegyzék
6. **A SZAKDOLGOZAT ÉRTÉKELÉSE, BÍRÁLATI SZEMPONTJAI**
7. A téma feldolgozásának színvonala (0–10 pont)

* Kevés önálló munkavégzés, esetleg helytelen (vitatható) következtetésekkel.
* A vizsgálati vagy az irodalmi adatok kevés kritikai értékeléssel kerültek bemutatásra.
* Az eredmények önállóan, megfelelő kritikai értékeléssel kerültek bemutatásra.
* Kiemelkedő feldolgozó, szintetizáló, illetve kutató és tervező készség bizonyítása, igazolt következtetésekkel, önálló eredményekkel.

1. Az irodalom ismerete és felhasználása (0–10 pont)

* A témához tartozó legfontosabb hazai szakkönyvek vonatkozó fejezeteit használja fel, vagy hivatkozásai formálisak (esetleg nincsenek hivatkozások).
* Felhasználja a témához tartozó hazai és fontosabb külföldi szakirodalmat tudományos dolgozatok, folyóiratok alapján.
* A témáról a hazai és a külföldi szakirodalomra támaszkodva történeti elemző áttekintést nyújt.

1. A módszerek és eredmények értékelése (0–15 pont)

* A választott anyag és módszer helytelen vagy nincs összhangban egymással vagy a témával.
* Az anyag és módszer megválasztása helyes, a kivitelezés megfelelő, de hiányoznak az önálló eredmények, következtetések.
* Az eredmények elfogadhatók, de értelmezésük és a következtetések nem mindenben helytállóak.
* Az önálló eredmények, értelmezésük és a következtetések helyesek, meggyőzőek, bizonyítottak.

1. Szerkezeti felépítés (0–5 pont):

* A dolgozat felépítése, tagolása, arányai több vonatkozásban kifogásolhatók.
* A dolgozat felépítése, tagolása és arányai kis részben kifogásolhatók.
* A dolgozat a követelményeknek megfelel.

1. Nyelvezet, stílus (0–5 pont)

(Mondatszerkesztés, érthetőség stb.):

* Nyelvezet, stílus számos hibával.
* Nyelvezet, stílus kevés hibával.
* Nyelvezet, stílus hibátlan, dicséretes

1. Igényesség, gondosság, kivitelezés (0–5 pont)

(Ábrák, grafikonok, táblázatok összeállítása, tetszetős kivitelezése, helyesírás stb.):

* A dolgozatban értelemzavaró gépelési hibák maradtak, a kiállítás több vonatkozásban kifogásolható.
* Gondos munka, kevés kifogással.
* Szép kiállású, igényes, kifogástalan munka.

Érdemjegy az összesített pontszám alapján

elégtelen: 0–25 pont

elégséges: 26–30 pont

közepes: 31–37 pont

jó: 38–44 pont

jeles: 45–50 pont

**1/A melléklet: A külső címlap**

SZAKDOLGOZAT

Szerző Neve

2009

**1/B melléklet: A belső címlap**

Magyar Agrár- és Élettudományi Egyetem

Tájépítészeti, Településtervezési és Díszkertészeti Intézet

……… Tanszék

CÍM

(esetleg alcím)

Konzulens:

Belső bíráló:

Külső bíráló:

Tanszékvezető:

Szerző Neve

specializáció

**1/C melléklet: Irodalomjegyzék**

Bél Ferenc – Derék János – Ügyes Béla (1997): Tájépítészet a számok tükrében, Műszaki Könyvkiadó, Budapest.

Buda Elemér (1999a): A madárvándorlás hatása a kertépítők versenyképességére. Ornitológiai tájékoztató, 12. évf. 3. sz. március.

Buda Elemér (1999b): Madarat tolláról? Mezőgazda Kiadó, Budapest

Vetkatraman, N. (1991): IT-induced Business Reconfiguration. In: Scott Morton, M. S. (ed.):

The Corporation of the 1990s: Information Technology and Organizational Transformation. Oxford University Press, New York.

Weicher, M. – Chu, W. W. – Lin, W. Ch. – Le, V. – Yu, D. (1995): Business Process

<http://www.tankonyvtar.hu/main.php?objectID=5341218> 2009. március 12.

Wernerfelt, B. (1984): The Ressource Based View of the Landscape Strategic Management Journal, Vol. 5. No. 2, pp. 171-180.

**1/D melléklet: NYILATKOZAT**

**NYILATKOZAT**

**a szakdolgozat/diplomaterv\* eredetiségéről és nyilvános vagy korlátozott hozzáféréséről**

A szerző neve:

A szakdolgozat/diplomaterv címe:

A megjelenés éve:

A tanszék neve:

Kijelentem, hogy a benyújtott szakdolgozatom/diplomatervem\* saját szellemi termékem. Tudomásul veszem, hogy a fenti tanszéken határidőben történő bemutatás nem jelenti a dolgozatom szakmai és tartalmi elfogadását.

Kijelentem, hogy diplomadolgozatom papír és elektronikus változata tartalmilag és formailag azonos.

Kérem, válasszon az alábbi lehetőségek közül:

□ Tudomásul veszem, hogy dolgozatom elektronikus változata feltöltésre kerül a MATE Entz Ferenc Könyvtár és Levéltár szakdolgozat archívumába.

A teljes szöveg kizárólag a Budai Campus számítógépeiről tekinthető meg.

A vízjellel ellátott pdf dokumentum szerkesztését nem, megtekintését engedélyezem. Tudomásul veszem, hogy a vízjel nélkül leadott dokumentum szerzői jogai sérülhetnek.

□  **Dolgozatom titkosított. A titkosítás lejáratának dátuma: ….…...év ……...hó …..napig.**

Tudomásul veszem, hogy dolgozatom elektronikus változata feltöltésre kerül a MATE Entz Ferenc Könyvtár és Levéltár szakdolgozat archívumába.

A vízjellel ellátott pdf dokumentum szerkesztését nem, **megtekintését a titkosítás határidejének lejártát követően engedélyezem.** A teljes szöveg kizárólag a Budai Campus számítógépeiről tekinthető meg.

Tudomásul veszem, hogy a vízjel nélkül leadott dokumentum szerzői jogai sérülhetnek.

Budapest, ………………………

…………………………………..

szerző aláírása

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*A Nyilatkozat kötelező eleme a dolgozatnak, ezért aláírás után kérjük szkenneljék be és illesszék a dolgozat végére. (Kérjük, a vonal alatti szöveget kitöltés után törölje!)*

\*A megfelelő megnevezést (alapképzés esetében szakdolgozat, mesterképzés esetében diplomaterv) kérjük meghagyni. A nyomtatás előtt a nyilatkozatról a lábjegyzetet és a mellékleti sorszámot törölni szükséges!

# **A diplomatervvel szemben támasztott tartalmi és formai követelmények, a diplomaterv bírálati szempontjai a tájépítész mérnöki mesterképzési szakon**

A Tájépítész MSc képzésben **a diplomatervezés több félévben, egymásra épülő teljesítményeken keresztül valósul meg:**

A *Diplomatéma választás tárgy (6TVDTVNM)* keretében a témaválasztással, illetve annak befogadásával dől el, hogy melyik hallgató, melyik tanszéken írja meg diplomamunkáját. A sikeres témaválasztást követően a hallgatók munkáját elsősorban a konzulensek, illetve a befogadó tanszék támogatja.

A *Diplomatervezés 1 tárgy* a diplomaírást támogató alapvető információkat hivatott közvetíteni, így azt a teljes évfolyam együtt teljesíti. A tárgy oktatási feladata a szakon szerzett diplomával és megfelelő gyakorlattal elérhető tájépítészeti tervezési jogosultságokhoz (K, TK, Tr, szakértői jogosultságok) köthető a különböző tervezési szintek és tervtípusok jellegének, megközelítésének, legújabb eredményeinek bemutatása. A hallgatóknak e tárgy követelményrendszeréhez kötötten kell eldönteniük, hogy milyen jellegű tervtípusként értelmezve kívánják diplomamunkájukat kidolgozni. Ez az *aláírás feltétele*. A konzulensek a tárgyhoz tartozó személyes gyakorlati kurzusok keretében segítik a diploma készítés folyamatát. A félév teljesítését és érdemjegyét a vizsgálati szakasz előre haladása alapján érdemlik ki a hallgatók, akik mindkét teljesítési feltételt évfolyam szintű, nyilvános prezentáción igazolják.

*Diplomatervezés 2 tárgy* már tanszéki szervezésben támogatja a diplomamunka megvalósítását. A tárgy az eldöntött diplomatéma típushoz tartozó releváns tervezési követelmények alkalmazását hivatott segíteni. A hallgatóknak e tárgyhoz kötötten kell bizonyítaniuk munkájuk tervezési hierarchiához és követelményekhez való illeszkedését ez az aláírás feltétele.

A *Diplomatervezés szeminárium* szintén tanszékenként kerül meghirdetésre. A tárgy célja a diplomamunka tervezési szakaszának támogatása, melyet a konzulensek a tárgyhoz tartozó személyes gyakorlati kurzusok keretében tesznek meg. A félév teljesítését és érdemjegyét a tervezési szakasz előre haladása alapján érdemlik ki a hallgatók, akik a teljesítést évfolyam szintű, nyilvános prezentáción igazolják.

A *Diplomatervezés 1* tárgy teljesítése a *Diplomatervezés 2* és *Diplomatervezés szeminárium tárgyak* előfeltétele. A tárgyakhoz CV kurzus bármelyik félévben nyitható.

**TÁJÉPÍTÉSZ MÉRNÖKI SZAK DIPLOMATERVEK TÍPUSAI ÉS KÖVETELMÉNYEI**

1. **ÁLTALÁNOS KÖVETELMÉNYEK**

A diplomaterv készítése során, az elvárás  **komplex tájépítészeti tervezési feladat** – helyszíni vizsgálatokra, forráskutatásokra és a téma elméleti feldolgozására alapozott – megoldása, amely a téma választott feldolgozásától, **tervtípusától függően** tartalmaz elméleti (szöveges) feltáró munkát, a szövegesen kifejthető feladat megoldást és a tervi munkarészeket. A diplomaterv készítése során a munka elkészítéséhez szükséges vonatkozó jogszabályok ismerete, betartása alapvető elvárásnak tekinthető. A diplomaterv típusok a magyar tervezési rendszer tagozódását követik, **térségi**, **települési** és **objektum** szintű tervezési feladatok megkülönböztetésével. Minden tervezési szinten lehetőség van inkább elméleti, kutatási, fejlesztési tanulmány jellegű, vagy műszaki tervi munkarészeiben kidogozottabb diplomamunka készítésére. A tervezési rendszer hierarchiájából adódóan és a tervezési követelményekben megfogalmazott elvárások teljesítése miatt, a diplomamunkán belül általában szükséges a témához/területhez kapcsolódó több tervezési szint áttekintése, ugyanakkor a tervekben részletesen kidolgozott lényegi megoldásnak egy tervezési szinten belül kell maradnia.

**A diplomaterv általános felépítése**

**Szöveges munkarész:**

**(az egyes munkarészek dolgozaton belüli aránya a diplomaterv típusától függően különböző lehet)**

* bevezetés (a témaválasztás indoklása, jelentősége, a munka célja min 1 oldal terjedelemben)
* irodalmi áttekintés (a konkrét témára vonatkozó szakirodalom tömör ismertetése, az irodalmi források elemzése)
* a választott feladat megoldását megalapozó saját kutatások, vizsgálatok, következtetések részletes ismertetése, leírása (adatgyűjtés, feldolgozási, értékelési módszer, eredmények, következtetések, saját megállapítások leírása)
* a feladat-megoldáshoz tartozó terv szöveges alátámasztása (elvi kiindulás, koncepcionális és kompozíciós megfontolások, a tervezés főbb szempontjai stb.)
* összefoglalás (max. két oldal)
* irodalomjegyzék
* Melléklet: az alátámasztó anyagok mellékletbe rendezhetők a szöveg mennyiségének 50%-ig.

**Tervi munkarészek:**

A feldolgozott téma jellegének és a szöveges leírásban megfogalmazott koncepciónak megfelelő tervlapok, amelyek a szöveges munkarészekkel együttesen alkalmasak a hallgató mérnöki-kutatói képességeinek, tervezői készségeinek, megítélésére. A tervlapok száma, léptéke, kidolgozási mélysége a választott tervezési feladattól függ, A hallgató a konzulenssel köteles egyeztetni a kidolgozandó tervlapok számát, tartalmát. Az A4-es és A3-as méretű tervlapok a szöveges részbe integrálhatók, beköttethetők, az ennél nagyobb méretű tervlapok a hajtogatott formában a diplomaterv végén kell elhelyezni.

1. **VÁLASZTHATÓ DIPLOMATERV TÍPUSOK**

|  |  |  |  |
| --- | --- | --- | --- |
|  | **OBJEKTUM/ 1. típus** | **TELEPÜLÉSI/ 2. típus** | **TÉRSÉGI/ 3. típus** |
| **TERVEZÉSI HANGSÚLY** | | |
| téma | Objektumterv (1 - 10 ha, közkert, köztér, közpark, intézménykert stb., vagy rehabilitálandó létesítmény) – hangsúly **a kiviteli terv szintű** műszaki tartalmon  \***Növényalkalmazási követelmények mellékelve** | Település, vagy településrész (10 ha-nál nagyobb zöldterület); vagy zöldfelületi rendszer; **rendezési, vagy fejlesztési jellegű terv** | Ország, térség, településcsoport; vagy zöldfelületi rendszer, kék –, zöldinfrastruktúra hálózat; tájtervezési, tájökológiai elméleti témakörben **rendezési, vagy fejlesztési jellegű terv** |
| szöveg | 50-100 oldal mellékletként dokumentálva | 50-100 oldal | 50-100 oldal |
| terv | tervdokumentáció kötet, mellékleteként az önálló műszaki leírás jellegű szöveges munkarész;  *makett opcionális melléklet lehet* | tervdokumentáció a szöveges munkarészben és a szöveges munkarész mellékleteként | tervdokumentáció a szöveges munkarészben és a szöveges munkarész mellékleteként |
|  | **OBJEKTUM/ 1. típus** | **TELEPÜLÉSI/ 2. típus** | **TÉRSÉGI/ 3. típus** |
| **KUTATÁSI HANGSÚLY** | | |
| téma | Olyan objektum tervezési feladat, ahol az előkészítő, elméleti munka, feladat megoldás legalább akkora súlyt képvisel, mint a tervi munkarész.  A tervi munkarész mélysége a **program, koncepció vagy engedélyezési szintnek** megfelelő. | Elméleti téma; környezetvédelmi, ökológiai hatáselemzések, a társtudományok eredményeinek szakmai integrálása, tájépítészet történeti kutatások, tervezési módszertan.  A tervi munkarész mélysége (ha van) **tanulmány, koncepció szintű**. | Elméleti téma; környezetvédelmi, ökológiai hatáselemzések, a társtudományok eredményeinek szakmai integrálása, tájépítészet történeti kutatások, tervezési módszertan  A tervi munkarész mélysége (ha van) **tanulmány, koncepció szintű** |
| szöveg | 50-100 oldal | 50-100 oldal | 50-100 oldal |
| tervlap | nem szükséges önállóan tervdokumentáció; a szöveges munkarészben, vagy a szöveges munkarész mellékleteként is megjelenhet | nem szükséges önállóan tervdokumentáció; a szöveges munkarészben, vagy a szöveges munkarész mellékleteként is megjelenhet tervlap | nem szükséges önállóan tervdokumentáció; a szöveges munkarészben, vagy a szöveges munkarész mellékleteként is megjelenhet tervlap |

**\*NÖVÉNYALKALMAZÁSI KÖVETELMÉNYEK**

A jelölt köteles a dolgozat beadása előtt legalább egy alkalommal konzultálni a KSZT dendrológia csoport valamelyik tanszéki munkatársával, ahol a tervezett növényalkalmazás bemutatása mellett igazolja, hogy a dolgozat célkitűzéséhez szükséges növényfelméréseket, kiültetési terveket, növénylistákat, táblázatokat (kivágandó, megtartandó, pótlásra javasolt fajok…) elkészítette.

Tervezési feladatnál szükséges

- a növényfelmérés jegyzőkönyve, melynek elemei:

latin név, magyar név, egészségi állapot, törzs körméret vagy törzsátmérő, lombkorona átmérő, fenntartási javaslat

- a növényállomány szöveges értékelése,

- a növényalkalmazási koncepció szöveges bemutatása,

- növénykiültetési terv: a növények egyértelmű jelölése (a tanult módon), pontos helye, darabszám,

- a telepítendő növények listája, melyben a lombhullató fák, örökzöldek, cserjék, évelők, egynyáriak csoportosítva jelennek meg.

1. **ÖSSZEFOGLALÓ POSZTER KÉSZÍTÉSE**
2. A diplomatervről összefoglalót is készíteni kell, és a védés előtt legkésőbb egy héttel beadni. A gazdagon (legalább felerészben képekkel, ábrákkal) illusztrált posztert a tanszék által kiadott sablon alapján kell kivitelezni.
3. Szövegének tartalmaznia kell tömören a témaválasztás indítékát, a feldolgozás módszerét, a legfontosabb eredményeket, tervi megoldásokat és megállapításokat.
4. Az összefoglaló poszterek mérete egységesen 70\*100 cm (a kiadott minta-poszter alapján).
5. Az összefoglaló posztert nem kell kinyomtatni, az illetékes tanszék által meghatározott email-címre kell elküldeni vagy egy megadott tárhelyre feltölteni.
6. **A DIPLOMATERVEK ÉRTÉKELÉSE**
7. **Értékelés „A” típusú diplomaterv esetén**

**Szöveges értékelés**

Az értékelésnek tartalmaznia kell a Bíráló véleményét a témáról, a diplomaterv szembetűnő erényeit, a főbb hiányosságokat és hibákat. Minden szöveges értékelésben célszerű megfogalmazni a dolgozattal kapcsolatban 1–3 kérdést, amelyre a hallgató a Záróvizsga Bizottság előtt válaszol. A bírálatokat és a bírálók által feltett kérdéseket a hallgatók a védés előtt legalább 2 héttel megkapják, s így fel tudnak készülni a válaszadásra.

**Pontozásos értékelés „A” típusú diplomaterv esetén**

I. A téma feldolgozásának színvonala (0–10 pont)

* Különböző forrásokból összeszedett anyag, azok kritikai elemzése, összevetése nélkül, olykor helytelen (vitatható) következtetésekkel.
* Vizsgálati vagy az irodalmi adatok kevés kritikai értékeléssel kerültek bemutatásra, de a munka önálló következtetéseket, javaslatokat tartalmaz.
* Kiemelkedő feldolgozó, szintetizáló, illetve kutató és tervező készség bizonyítása, önálló eredményekkel.

II. Az irodalom és más források ismerete és felhasználása (0–5 pont)

* Felhasználja a témához tartozó legfontosabb hazai kézi- és segédkönyvek vonatkozó fejezeteit.
* Felhasználja a témára vonatkozó fontosabb hazai és (külföldi) szakirodalmat, folyóiratcikkeket, illetve a korábbi tervanyagokat, vizsgálati eredményeket is.
* A témáról a hazai és a külföldi szakirodalomra és a tervezési gyakorlat eredményeire támaszkodva történeti, elemző áttekintést nyújt.

III. Szerkezeti felépítés (0–5 pont)

(Bevezetés, az egyes munkarészek aránya, összefoglalás, a pontos tartalom és irodalomjegyzék, tervlapok aránya.)

* A munka szerkezeti felépítése, tagolása, arányai jelentősen kifogásolhatók.
* A munka szerkezeti felépítése, tagolása és arányai kis részben kifogásolhatók.
* A munka szerkezeti felépítése, az egyes munkarészek arányai a választott témának és célnak megfelelőek.

IV. Nyelvezet, stílus, formai követelmények (0–5 pont)

* Nyelvezet, stílus számos hibával, téves szóhasználat, hiányos hivatkozások, gépelési hibák.
* Nyelvezet, stílus kisebb hibákkal, a szóhasználat szakszerű, megfelelőek a hivatkozások, a gépelés, a formai megoldások elfogadhatóak.
* Nyelvezet, stílus megfelelő, közérthető, szakszerű szóhasználat, kifogástalan hivatkozások, gondos formai megoldások.
* Nyelvezet, stílus hibátlan, dicséretes, szakszerű, pontos szóhasználat, kifogástalan hivatkozások, igényes formai megoldások, a szöveges munkarész nyomdai kéziratként is felhasználható.

V. A szöveges és a tervi részek összhangja (0–10 pont)

* A szöveges és a tervi részek nem kellően támasztják alá, illetőleg nem kellően egészítik ki egymást.
* A szöveges és a tervi részek összhangja elfogadható.
* A szöveges munkarész és a tervlapok összhangja dicséretes, azokat megfelelően kiegészítik a szövegközi ábrák és az egyéb illusztrációs anyagok.

VI. A tervek tartalmi és formai megoldásai (0–10 pont)

* A tervek nincsenek kellő mélységben kidolgozva, lényeges funkcionális hibákat tartalmaznak, formai megoldásaik bizonytalanok, esetlegesek.
* A tervek megfelelő részletességgel kidolgozottak, de funkcionális hibákat tartalmaznak, formai megoldásaik elfogadhatóak.
* A tervek megfelelő részletességgel kidolgozottak, de funkcionális és formai megoldásaik átlagosak.
* A tervek egyes részleteikben önálló, újszerű megoldásokat tartalmaznak, színvonalas megoldásúak, megfelelő részletezettséggel kidolgozottak.
* A tervek kiemelkedő tervezői készséget bizonyítanak, tartalmi és formai szempontból kifogástalanok és gyakorlati felhasználásra alkalmasak.

VII. A tervek grafikai kidolgozása, érthetősége, jelölésmódja (0–5 pont)

* Sok esetben kifogásolható
* Néhány esetben kifogásolható
* Kifogástalan, igényes munka

**Érdemjegy az összesített pontszám alapján**

elégtelen: 0-29 pont

elégséges: 30-34 pont

közepes: 35-39 pont

jó: 40-44 pont

jeles: 45-50 pont

1. **Értékelés „B” típusú diplomaterv esetén**

**Szöveges értékelés**

Az értékelésnek tartalmaznia kell a Bíráló véleményét a témáról, a diplomaterv szembetűnő erényeit, a főbb hiányosságokat és hibákat. Minden szöveges értékelésben célszerű megfogalmazni a dolgozattal kapcsolatban 1–3 kérdést, amelyre a hallgató a Záróvizsga Bizottság előtt válaszol. A bírálatokat és a bírálók által feltett kérdéseket a hallgatók a védés előtt legalább 2 héttel megkapják, s így fel tudnak készülni a válaszadásra.

**Pontozásos értékelés „B” típusú diplomaterv esetén**

I. A téma feldolgozásának színvonala (0–10 pont)

* Kevés önálló munkavégzés, esetleg helytelen (vitatható) következtetésekkel.
* A vizsgálati vagy az irodalmi adatok kevés kritikai értékeléssel kerültek bemutatásra.
* Az eredmények önállóan, megfelelő kritikai értékeléssel kerültek bemutatásra.
* Kiemelkedő feldolgozó, szintetizáló, illetve kutató és tervező készség bizonyítása, igazolt következtetésekkel, önálló eredményekkel.

II. Az irodalom ismerete és felhasználása (0–10 pont)

* A témához tartozó legfontosabb hazai szakkönyvek vonatkozó fejezeteit használja fel, vagy hivatkozásai formálisak.
* Felhasználja a témához tartozó hazai és fontosabb külföldi szakirodalmat tudományos dolgozatok, folyóiratok alapján.
* A témáról a hazai és a külföldi szakirodalomra támaszkodva történeti elemző áttekintést nyújt.

III. A módszerek és eredmények értékelése (0–15 pont)

* A választott anyag és módszer helytelen vagy nincs összhangban egymással vagy a témával.
* Az anyag és módszer megválasztása helyes, a kivitelezés megfelelő, de hiányoznak az önálló eredmények, következtetések.
* Az eredmények elfogadhatók, de értelmezésük és a következtetések nem mindenben helytállóak.
* Az önálló eredmények, értelmezésük és a következtetések helyesek, meggyőzőek, bizonyítottak.

IV. Szerkezeti felépítés (0–5 pont):

* A dolgozat felépítése, tagolása, arányai több vonatkozásban kifogásolhatók.
* A dolgozat felépítése, tagolása és arányai kis részben kifogásolhatók.
* A dolgozat a követelményeknek megfelel.

V. Nyelvezet, stílus (0–5 pont)

(Mondatszerkesztés, érthetőség stb.):

* Nyelvezet, stílus számos hibával.
* Nyelvezet, stílus kevés hibával.
* Nyelvezet, stílus hibátlan, dicséretes

VI. Igényesség, gondosság, kivitelezés (0–5 pont)

(Ábrák, grafikonok, táblázatok összeállítása, tetszetős kivitelezése, gépelési hibák kijavítása stb.):

* A dolgozatban értelemzavaró gépelési hibák maradtak, a kiállítás több vonatkozásban kifogásolható.
* Gondos munka, kevés kifogással.
* Szép kiállású, igényes, kifogástalan munka.

**Érdemjegy az összesített pontszám alapján**

elégtelen: 0-29 pont

elégséges: 30-34 pont

közepes: 35-39 pont

jó: 40-44 pont

jeles: 45-50 pont

# **A diplomatervvel szemben támasztott tartalmi és formai követelmények, a diplomaterv bírálati szempontjai a településmérnöki mesterképzési szakon**

1. **A DIPLOMATERV FELÉPÍTÉSE, SZERKEZETE**
2. **VIZSGÁLATOK, ELEMZÉSEK, ÉRTÉK-, ÉS PROBLÉMAFELTÁRÁS**
   1. **Bevezetés**.

A témaválasztás indoklása, jelentősége, a munka célja. A mű térbeli lehatárolása, és időbeli korlátai. (max. 2 old.).

* 1. **A térség fejlődéstörténete.**

A történeti szerkezet-, és térfejlődés folyamata, a meghatározó strukturális, és téralkati változások bemutatása, azok okainak és hatásainak elemzése a folyamatot megjelenítő archív térképek, tervek, fotók bemutatásával, összehasonlító elemzésével, szöveges leírással. A tervezési terület (és környezete) történeti és mai szerepe a városban, a térségben. A hely jelentősége, „genius loci”-ja (ha van).

* 1. **Településszerkezeti szintű vizsgálatok, összefüggések feltárása, elemzése, értelmezése.**

A tágabb, együtt értelmezhető szerkezeti egység lehatárolása. Domborzati-morfológiai adottságok. A területhasználat fő elemei, jellemzői. M=1:10.000, 1:4.000.

A választott diplomafeladat térségének szerkezeti jelentősége, értéke, feladata, jelentése a tágabb urbánus környezetben. A térség „saját megfogalmazású” (rajzi és szöveges) mai (szerkezeti) képlete.

Javaslat a környezetalakítási terv területének lehatárolására, mely legalább három-négy tömböt és a közöttük levő közterületeteket tartalmazó területi egység kell legyen.

* 1. **Városépítészeti vizsgálatok**

A vizsgálatok nem egyszerűen a különböző szempontokból megismert jellemzők regisztrálását, rajzi megjelenítése jelentik, hanem minden vizsgálatot az adott hely viszonylatában, érték-, és problémavilágában, empatikusan elemezni-értelmezni-értékelni is kell.

**A környezetalakítási terv területének részletes vizsgálata**, elemzése, értékelése elsősorban az épített környezetre, a zöldfelületekre, és a közlekedés elemeire fókuszálva. A készítendő vizsgálatok körét jelentősen befolylsolhatja a terület karaktere, jellege. További saját vizsgálatok is készíthetők a terület minél jobb, személetesebb bemutatása érdekében.

* **telekvizsgálatok**: beépítettség mértéke, szintterületi mutató;
* **épületvizsgálatok**: funkció, kiemelten a vezérszint hasznosítása, kapcsolata a közterületekkel, aktív és passzív földszintek, épületmagasság, tetőidom, műszaki állapot;
* **tér/utcatér-analízis**: tér- és látvány-elemzés, a terek, utcaterek, félközterületek, passzázsok stb., a találkozások, a közösségi élet helyei, karakterük, minőségük, szerepük; jellemző ki- és rálátások, meghatározó térfalak, hangsúlyok, jellemző beépítési módok, mintázatok; építészeti karakterek, építészeti együttesek, a helyi történeti és kortárs építészet védett, és nem védett, az utcaképben jelentős szerepet játszó megjelenítői stb. (utcametszetek, utcaképek, fotómontázsok is készíthetők!);
* **közlekedés-vizsgálat**: jellemző gyalogosmozgások, kerékpáros közlekedés, közösségi és egyéni közlekedés: a „mozgások” és a „megállások” vizsgálata (közösségi közlekedés-ellátottság, parkolás);
* **zöldfelületek vizsgálata**: kiterjedésük, szerepük, megközelíthetőségük, kiemelten a térképző erejű faállomány megjelenítése a zöldfelületeken belül, ill. a jelentős fasorok, faegyedek vizsgálata, a közterület használatában betöltött szerepük;
* **szociális-társadalmi-demográfiai vizsgálatok** (ha a területen értelmezhetőek, és hozzájárulnak a koncepció megalapozásához);
* **a környezeti állapot bemutatása**: szintszám, tetőidom, védettség, intézménynél gyalogos/gazdasági bejárat, zöldfelületek, faállomány, út, gyalogút, parkoló stb. („légifotó”-jellegű bemutatása a terület mai állapotának);
* **fotódokumentáció**: kiemelten a terület karakterét láttató felvételek, légifotó/k/,
* „döntött” légifotó/k.

Valamennyi vizsgálat rajzi bemutatása (a terület kiterjedése és adottságai szerinti léptékben, jellemzően 1:2.000 méretarányban), és rövid szöveges értékelése. Az értékelés kifejezett célja azt láttatni, hogy a hallgató alkotó, kreatív módon tudja a vizsgálatait a terv előkészítésének szolgálatába állítani. Célja az is, hogy felesleges, a téma szempontjából irreveláns vizsgálatok ne készüljenek.

* 1. **Probléma-, és értéktérkép/ek, SWOT -analízis**

A terület sok-szempontú értékeinek/problémáinak jól elváló, karakteres rajztechnikával megjelenített bemutatása (M=1:2.000, vagy a térség adottságainak megfelelő egyeztetett más lépték), rövid szöveges leírás, érték-, és probléma-láttató fotódokumentáció (térképi azonosítással).

Szövegesen megfogalmazott, táblázatba foglalt *saját* készítésű SWOT-analízis (a rendelkezésre álló SWOT-analízisből átvehető, megkülönböztetetten bemutatott elemekkel).

* 1. **A térségre vonatkozó magasabb szintű tervek, koncepciók (TSZT, FRSZ, Fejlesz- tési Koncepció,** ITS stb.) **áttekintése, bemutatása, értékelése** (kivágatok, szöveges értékelés). Kedvezőek-e, támogatandóak-e a fejlesztési célkitűzések? Az adott település/rész (tervezési terület) működési, használati, településképi stb. értéknövekedését eredményezik-e? Ha igen: miért? Ha nem: miért nem? Szakirodalmi áttekintés. A diplomafeladat témakörére vonatkozó szakiroda-lom felkutatása, áttekintése.

1. **FEJLESZTÉSI KONCEPCIÓ, RENDEZÉSI PROGRAM, TERV-VÁZLATOK**
   1. **Fejlesztési koncepció.**

Elvi, koncepcionális megfontolások, a változtatás legfontosabb elemei, szempontjai. A terv fő céljainak meghatározása a szerkezetileg jól definiált tágabb és szűkebb térségre, a változtatásra javasolt szerkezeti, területfelhasználási elemek megjelenítésével, a térség változó térbeli megjelenésének, jobb élhetőségének, használhatóságának bemutatásával, előképekkel.

A diplomaterv térségi-területi adottságai függvényében készíthetők további tematikus koncepció-sémák, koncepció-képletek (pl. téralakítási-, térhasználati-koncepció stb.). Minden változtatási javaslat indoklással, a léptéknek megfelelő rajzi-tervi megjelenítéssel, szöveges leírással készül.

M=1:4.000, 1:2.000, indokolt esetben szabadon választott léptékben.

A hatályos szerkezeti terv elfogadásának, vagy módosításának bemutatása, mindkét esetben indoklással.

* 1. **Rendezési program.**

A koncepciót alátámasztó számszaki adatok, értékek (pl. meglévő és tervezett lakásszám, javasolt új alapellátó intézmények kapacitása (pl. óvoda/iskola), tervezett új közterület/zöldfelület kiterjedése, közösségi használatú parkolók kapacitása stb. táblázatos formában megjelenítve.

* 1. **Terv-vázlatok**

A környezetalakítási terv területén, elsősorban annak a koncepció szerint legmeghatározóbb értékű részére első (kísérleti) beépítési vázlatok készítése, M=1:2.000, M=1:1.000 léptékben. A tervezett téri és funkcionális világ vázlatos megjelenítése.

1. **TERVI MUNKARÉSZEK**
   1. **Környezetalakítási terv.** A részletesen kidolgozandó környezetalakítási terv léptéke M=1:1.000, nagyobb területre (három-négy szokásos városi tömböt jelentősen meghaladó méretűre) készülő környezetalakítási javaslat esetén M=1:2.000 (a konzulenssel, ill. a prezentációkon egyeztetve). A terven grafikai eszközökkel meg kell különböztetni a meglévő-megmaradó és a tervezett elemeket, és szerepeltetni kell: a meglévő/tervezett telekhatárokat, a meglé- vő/tervezett épületeket, az épületek szintszámát, tetőidomát, a terület meg- maradó/tervezett faállományát, a közutak szegélyvonalait, a gyalogos-felü- leteket, a parkoló-felületeket, a jelentős intézmények megnevezését, szemé- lyi és gazdasági bejáratait stb.

**A környezetalakítási terv leírása** (műszaki leírás): be kell mutatni, hogy az ér- tékek megtartása és hangsúlyozása mellett a terv hogyan oldja fel, vagy mérsékli a terület használati, városszerkezeti, városképi problémáit, milyen kül- ső-belső kapcsolatokat, milyen világot képzel el a térségben, milyen hangsú- lyokat, milyen életteret hoz létre, és milyen értéknövekedést mutat fel?

Ugyanez számokban: megszűnő-tervezett lakásszámok, javasolt új intézmé- nyek, a közösségi parkolás mutatói stb.

* 1. **A Településszerkezeti Terv** hatályos és módosult változata (amennyiben mó- dosult) a tervezési terület térségére, kivágatok, rövid leírás. M=1:10.000, M=1:4.000
  2. **A környezetalakítási terv térbeli bemutatása**

**Makett.** Tetszőleges technikával elkészíthető. A terepviszonyokat arányosan meg kell jeleníteni. A meglévő és tervezett elemeket meg kell különböztetni. M=1:1.000, 1:2.000. **3D látványtervek** (min. 3)

* 1. **Környezetalakítási részlettervek**

A környezetalakítási terv területén kiválasztott, jelentősebb szerkezeti-városké- pi pozícióban lévő, tervezett új, jelentős (köz)épületet/épületeket is tartal- mazó épületcsoport vezérszinti terve a környező közterületek léptéknek meg- felelően kidolgozott ábrázolásával. Térmetszetek (min. 2), térfalak (min. 2), 3- dimenziós utca/tér-nézetek. M=1:500

* 1. **Egyszerűsített Építési Szabályzat, Szabályozási terv**

A környezetalakítás területére készül. A hatályos rendelet szerinti előírásokra és szabályozásokra alapozott egyszerűsített szabályzat, az eltérések saját megfogalmazással (építési szabályzat), saját szerkesztéssel (szabályozási terv) készülnek. Az OTÉK és/vagy a FRSZ ill. KVSZ figyelembevételével meg kell határozni az övezetekre és építési övezetekre a hozzájuk tartozó kötelező és irányadó paramétereket, mindazon környezetalakítási szándékokat, amelye- ket szabályzatként meg kíván jeleníteni.

A környezetalakítási terv léptékében készül, M=1:1.000, 1:2.000.

1. **ÖSSZEGZÉS**

Irodalom-, és forrásjegyzék Ábrajegyzék

Mellékletek jegyzéke

A fentiekben vázolt tartalmi követelmények egymáshoz viszonyított súlya és aránya aválasztott témának megfelelően változhat.

1. **FORMAI KÖVETELMÉNYEK**
2. **A szöveges munkarészek formai követelményei**

A szöveges munkarész terjedelme: 30-50 oldal, melybe nem számítanak bele a mellékletek.

A szöveget fehér színű, normál vastagságú (80-90 g/m2) papír egyik oldalára nyomtatva kell elkészíteni. Az oldalak szabványos A4-es lapon, 12-es betűmérettel, másfeles sortávolsággal, normál betűtérközzel, oldalanként 32-34 sorral készüljenek. Elfogadott betűtípusok: Times New Roman, Arial, Arial Narrow, Century Gothic, Garamond, Courier New. Baloldalon 35mm, többi oldalakon 25mm margót kell tartani. Az oldalszámok felülre vagy alulra, középre írandók. A fő fejezeteket (bevezetés, irodalmi áttekintés stb.) új oldalon kell kezdeni. A kiemelendő szövegrészeket aláhúzással, dőltbetűs, vastag betűs vagy nagybetűs írásmóddal (vagy ezek kombinációival) lehet jelölni.

A táblázatokat, ábrákat külön-külön folytatólagos sorszámmal és címfelirattal kell ellátni és a szöveg közé érdemes beiktatni. Nagyobb terjedelmű táblázatok, ábrák, ill. az ábra- és táblázatjegyzékek a mellékletben helyezendők el. Csak azon vizsgálati ábrák és táblázatok szerepeljenek, amelyek a későbbiek megértéséhez szükségesek.

Egy-egy táblázat és ábra önmagában is érthető legyen. A szövegben hivatkozni kell a témához tartozó táblázatra, ill. ábrára. Más szerzőktől átvett táblázatok, ill. ábrák címe mögött a szerzőre hivatkozni kell. A diplomatervben szereplő összes táblázatról és ábráról jegyzéket is lehet készíteni, amelyet ez esetben a diplomaterv végére kell beilleszteni, és az egyes tételeket hivatkozásokkal kell ellátni. A fényképek forrását is fel kell tüntetni.

Mellékletbe kerülhetnek a szükséges szövegközi ábrák és táblázatok mellett a saját önálló vizsgálatokat és alátámasztó munkarészeket bemutató tervlapok is.

A szöveges munkarészek, jegyzékek, mellékletek bekötési sorrendje:

1. belső címlap
2. tartalomjegyzék
3. a diplomaterv szöveges fejezetei
4. irodalomjegyzék
5. ábra- és táblázatjegyzék
6. mellékletek

A diplomamunkát két példányban, álló A4-es nagyságú fekete kötésben kell beadni.

1. **A rajzi munkarészek formai követelményei**

A rajzi munkarészeket kézi és gépi, illetve vegyes technikákkal lehet előállítani. Követelmény, hogy a rajzok tiszták, olvashatóak és egyértelműek legyenek. A rajzok grafikai kidolgozásának színvonala is része a diplomatervnek és az elbírálás során értékelésre kerül.

1. **Szakirodalmi tájékozottság, hivatkozások**

Be kell mutatnia a tervi és szakirodalmi előzményeket. A korábbi tervezési, esetleg tudományos eredményekre hivatkozni kell. A saját eredményeket jól el kell különíteni a mástól átvett adatoktól, és utóbbiakat hivatkozásokkal kell ellátni. A hivatkozá- sokhoz lábjegyzetet indokolt alkalmazni.

A diplomamunka nagy terjedelme miatt egyes fontos művekre sokszor többször is hivatkozni kell a szöveg különböző részeinél. Annak érdekében, hogy a sokszor idé- zett művek teljes bibliográfiai leírása ne szerepeljen többször a jegyzetekben, rövidíté- ses irodalomjegyzéket kell készíteni. A bibliográfiai leírásoknál elég a szerző teljes ne- vét, a mű teljes címét, a megjelenés helyét és idejét közölni. Rövidítéses irodalom- jegyzék készítése esetén az irodalmi hivatkozásoknál elég a szerző vezetéknevét, a megjelenés évét, és az oldalszámot közölni.

1. **Beadandók diplomaterv leadáskor**

A diplomatervet 2 példányban, A/4-es méretű fekete, keménykötéses, álló formájú kötetben kell benyújtani (lásd formai követelmények). A 2 kötetnek tartozéka a diplomaterv teljes anyagát (szöveg és ábraanyag) tartalmazó, a könyv belső borítóoldalára ragasztott tasakba helyezett, feliratozott CD (név, évszám, diplomamunka címe). A diplomamunkába be kell helyezni (nem bekötve) egy ún. tervösszefoglalót, ami 1-2 oldal, és a munka lényegét írja le. A tervösszefoglaló az opponens munkáját segíti.

A diplomamunka szöveges munkarészei szövegközi ábrákat, fotókat, táblázatokat tartalmaznak, a rajzi-tervi munkarészek A/3 méretre kicsinyített változatát a kötet végén mellékletben, és/vagy a kötet végére bekötött tasakban kell elhelyezni.

1. **Beadandók diplomaterv védéskor**

* Makett
* A diplomatervet tetszőleges számú (min. 3, max. 6), de azonos méretű (70\*100 cm), álló vagy fekvő formátumú, tablóra feszíthető papíron kell beadni. A poszterek egy- séges grafikai arculattal készüljenek, és mindig azonos helyen tartalmazzák a „DIPLOMATERV ADOTT ÉV” feliratot, az egyetem, az intézet és a szaktanszék megnevezését, a hallgató nevét, a konzulens nevét, a diplomaterv címét, a poszter megnevezését, a poszter sorszámát, és a terv méretarányát. Ha a poszter több, különböző léptékű raj- zot tartalmaz, a méretarányt az egyes rajzoknál kell feltüntetni.
* Intézeti diploma-kiállításra készített angol és magyar nyelvű cikk, valamint egy kiállítási poszter elkészítése. A mindenkori kari előírásoknak megfelelően.

1. **ÖSSZEFOGLALÓ POSZTER KÉSZÍTÉSE**
2. A diplomatervről összefoglalót is készíteni kell, és a védés előtt legkésőbb egy héttel beadni. A gazdagon (legalább felerészben képekkel, ábrákkal) illusztrált posztert a tanszék által kiadott sablon alapján kell kivitelezni.
3. Szövegének tartalmaznia kell tömören a témaválasztás indítékát, a feldolgozás módszerét, a legfontosabb eredményeket, tervi megoldásokat és megállapításokat.
4. Az összefoglaló poszterek mérete egységesen 70\*100 cm (a kiadott minta-poszter alapján).
5. Az összefoglaló posztert nem kell kinyomtatni, egy megadott tárhelyre kell feltölteni.
6. **A DIPLOMATERV ÉRTÉKELÉSE, BÍRÁLATI SZEMPONTJAI**
7. Az értékelésnek tartalmaznia kell a bíráló véleményét a témáról, a diplomaterv szembetűnő erényeit, a főbb hiányosságokat és hibákat. A bírálók a megadott szempontok szerint pontozzák a dolgozatot, és az adott pont- számot röviden szövegesen is indokolják. Végül összefoglaló értékelést fogalmaznak meg, és javaslatot tesznek az érdemjegyre.
8. **A bírálat szempontrendszere:**

|  |  |  |  |
| --- | --- | --- | --- |
|  | A DI PLOMATERV-BÍ RÁLAT SZEMPONTJAI | javasolt pontszám | adható pontszám |
| 1. | A témaválasztás aktualitása; a választott térség városépítészeti érték-, és probléma-összetettsége |  | (0-5) |
| 2. | A településszerkezeti tervjavaslat tágabb struktúrába való illeszkedése |  | (0-20) |
| 3. | A fejlesztési koncepció, és a rendezési program megfelelősége, értékteremtő ereje |  | (0-20) |
| 4. | A környezetalakítás térbeli kompozíciós értéke, a térhasználat új minősége |  | (0-30) |
| 5. | A szabályozási koncepció megfelelése a környezetalakítás szándékainak |  | (0-10) |
| 6. | A szöveges munkarészek strukturáltsága, áttekinthetősége, a fogalmazás megfelelősége |  | (0-5) |
| 7. | A terv, az ábrák, a fotódokumentáció minősége, megjelenítő, kifejező ereje |  | (0-10) |
|  | Összpontszám |  | (100) |

89 – 100 = jeles

76 – 88 = jó

63 – 75 = közepes

51 – 62 = elégséges

0 – 50 = elégtelen

A bírálatokat legkésőbb a védés előtt 1 héttel kapják kézhez a hallgatók. A bírálatok- ban általában kérdéseket is megfogalmaz az opponens, melyekre a hallgatónak a védésen kell válaszolnia.

# **A diplomatervvel szemben támasztott tartalmi és formai követelmények, a diplomaterv bírálati szempontjai a tájépítészet és kertművészet mesterképzési szakon**

Jelen útmutató a MATE Tájépítészeti, Településtervezési és Díszkertészeti Intézetben MA tanulmányaikat folytató hallgatók diplomatervének készítését szolgálja segíteni. A diplomaterv olyan összefoglaló mű, amely igazolja a szerzője jártasságát a tájépítészet és kertművészet elméleti és gyakorlati kérdéseiben.

1. **TÉMAVÁLASZTÁS**
2. A hallgatóknak a diplomaterv tervezett témáját a mesterszakos tanulmányok második félévében kell megadniuk, de már korábban, a szakos képzés megkezdését követően is lehetőségük van arra, hogy témát válasszanak és ehhez kérjék oktató segítségét. A témaválasztás egyénileg történik, de az oktatók ebben is szívesen segítenek. A második félév végén – a Szabadtértervezés és Design 2. tárgy keretében – van lehetőség a témák közös megvitatására.
3. Az tekinthető elfogadott diplomaterv témának, amelyet a szakvezető visszaigazol, és amelynek elkészítéséhez konzulenst jelöl ki. Erre a harmadik félév kezdetéig kerül sor. A választott téma a tanulmányok során bármikor módosítható, ugyanakkor a módosítástól számítva legalább két teljes félévnek kell eltelnie a kész diplomaterv benyújtásáig.
4. Az MA diplomaterv jellegét tekintve két típusba sorolható:

* **„A” Tájépítészeti, szabadtértervezési feladat** – konkrét helyszínen, irodalmi kutatásokra, a téma elméleti feldolgozására és önálló felmérésekre alapozott – komplex megoldása (pl. objektumterv, zöldfelületi rendszer terv, védett természeti terület rehabilitációs terve stb.).
* **„B” Elméleti kutatás**: tájépítészeti, kertművészeti kutatási feladat irodalmi források elemzésére és a téma elméleti feldolgozására alapozott megoldása – és adott esetben mintaterületen történő alkalmazása (pl. vizsgálati és értékelési módszerek, a társtudományok eredményeinek alkalmazása tájépítészeti feladatok megoldásában, táj- és/vagy kerttörténeti kutatások, tervezési irányelvek kidolgozása).

|  |  |  |
| --- | --- | --- |
| **típus** | **MA „A” típus** | **MA „B” típus** |
| **téma** | objektumterv | elméleti kutatás |
| **szöveg** | 40-60 oldal | 80-100 oldal |
| **poszter / tervlap** | poszterek vagy tervdokumentáció + egy szabvány méretű összefoglaló poszter (kiállításra) | mellékletben lehet + egy szabvány méretű összefoglaló poszter (kiállításra) |
| **konzulens** | belső (+külső) | belső (+külső) |
| **makett** | kötelező | opcionális |
| **védés** | vetített + poszterek vagy tervlapok | vetített |

1. **A FELDOLGOZÁS MENETE ÉS A PREZENTÁCIÓK**
2. A konzulens kijelölését követően a diplomaterv készítés feladatait (célmeghatározás, irodalmi feldolgozás, adatfelvételezés, adatfeldolgozás, tervezés stb.) a hallgató a diplomaterv leadásáig folyamatosan, a konzulenssel egyeztetett egyéni munkaterv szerint teljesíti az MA Diplomatervezés 1 és 2 tárgyak keretén belül.
3. A hallgató a konzulenssel a szorgalmi időszakban heti rendszerességgel köteles találkozni.
4. A **harmadik félév** (MA Diplomatervezés 1) végére a javaslatok megalapozásához szükséges vizsgálatokat (forráskutatás, helyszíni vizsgálatok) kell elkészíteni és elemezni, valamint a tervezési munkarészt megalapozni (programtervvel, vázlattervvel).

A félév során két prezentációra kerül sor, a hatodik és a tizenkettedik héten. Az egyes előadások időtartama egységesen 10 perc. A prezentációkon a részvétel – beleértve a többi hallgató előadásának a meghallgatását is – kötelező. A prezentációkat rövid szóbeli visszajelzés követi, illetve a jelenlévő konzulens oktatók a hallgatók teljesítményét osztályzatokkal értékelik.

1. A **negyedik félév** (MA Diplomatervezés 2.) feladata a tervi javaslatok kidolgozása és a teljes munka feldolgozása az előírt formátumban. A félév diplomatervezés műhelyhéttel indul – hétfői és pénteki prezentációval, a bemutatók között intenzív egyéni munkával. Ezeken kívül még két prezentációra kerül sor: a félév közepén és a leadás előtt kb. két héttel.

Ez utóbbi eredménye alapján dől el, hogy a munka a félév végéig leadható-e vagy sem. Három féle értékelés lehetséges:

* *“Zöld lámpa”:* leadható a dolgozat, a bizottság meggyőződik róla, hogy megfelelő minőségben előállítható a teljes anyag a leadásig hátralévő időben
* *„Sárga lámpa”:* a bizottság nem tudja teljes mértékben megítélni, hogy kellő minőségben és mélységben elkészül-e az anyag a leadási határidőig, ezért a dokumentálás előtt még egyszer be kell mutatni a munkát.
* *„Piros lámpa”:* a bizottság nem látja biztosítottnak a munka kellő minőségű és mélységű elkészültét a határidőig, ezért nem járul hozzá annak leadásához.

1. **FELÉPÍTÉS, FORMAI KÖVETELMÉNYEK**
2. *Tervi, rajzi munkarész*

A tervezési feladat jellegének és a szöveges leírásban megfogalmazott tervezői koncepciónak megfelelő, legalább 5 db poszter, amelyek együttesen alkalmasak a hallgató tervezői elképzelésének bemutatására és megítélésére. A poszterek száma, formátuma, léptéke, kidolgozási mélysége, grafikai megoldása a feladattól függ. A poszterek egyaránt lehetnek kasírozottak vagy tekercseltek.

A rajzok grafikai kidolgozásának módját a szakterületen szokásos ábrázolás-technikai szempontokat figyelembe véve, a konzulenssel egyeztetve kell megválasztani. Követelmény, hogy a rajzok tiszták, olvashatóak és egyértelműek legyenek.

1. *A makett*

A tervezési projekt egy – a konzulenssel egyeztetett – jellegzetes részletéről készült, max. A3 alapterületű, tetszőleges kézi technikával készült térbeli makett.

1. *A szöveges munkarész tartalma*

* bevezetés (a témaválasztás indoklása, célkitűzés, tervezési terület meghatározása);
* irodalmi áttekintés (a témára vonatkozó szakirodalom tömör ismertetése, az irodalmi források elemzése: önállóan vagy a vizsgálati fejezetekbe beépítve);
* a tervet, illetve a kutatási eredményeket megalapozó saját vizsgálatok, következtetések leírása (adatgyűjtés, feldolgozási, értékelési módszer, eredmények, következtetések);
* a terv szöveges indoklása (elvi kiindulás, koncepcionális és kompozíciós megfontolások, a tervezés főbb szempontjai stb.);
* a terv szöveges leírása, bemutatása, az adatok szakszerű közlése (műszaki leírás);
* összefoglalás (max. két oldal);
* irodalomjegyzék, forrásjegyzék

1. *A szöveges munkarész formai követelményei*

A diplomaterv két példányát álló A/4-es nagyságú fekete kötésben kell beadni. (A védést követően egy példányt a hallgató visszakap.) A kötésborítót és a belső címlapot a megadott feliratokkal és formában kell elkészíteni.

*A dolgozat munkarészeinek bekötési sorrendje*

* belső címlap,
* tartalomjegyzék,
* szöveges munkarészek,
* felhasznált források,
* táblázat-, ábra- és fényképjegyzék,
* mellékletek,
* a poszterek kicsinyített változata (A3)
* a kemény hátlapon tokban CD a diplomaterv teljes anyagával (emellett a CD-n elhelyezhetők olyan saját munkát tartalmazó, alátámasztó anyagok, amelyek terjedelmi okokból nyomtatásban nem közölhetők (pl. fakataszter)

1. A szövegszerkesztő programmal megírt, fekete színű nyomtatott szöveget fehér, normál vastagságú (80–90 g/m2) papír egyik oldalán kell megjeleníteni. Az oldalak szabványos A/4-es lapon, 11/12-es méretű betűtípussal, 1,5-es sortávolsággal, normál betűközzel, sorkizárt szövegtesttel készüljenek. Bal oldalon 30 mm, jobb oldalon 25 mm, alul és felül 25–25 mm margó maradjon szabadon. A fő fejezetek, tartalmi egységek címeit új oldalakon a lapok tetején célszerű elhelyezni. A szöveges munkarész és a jegyzékek valamennyi oldalát számozni kell. A helyesírásra vonatkozóan az aktuális [magyar helyesírási kézikönyv](http://www.math.bme.hu/akademia/mhsz.pdf) szabályai az irányadóak.
2. A szövegben illusztrációként táblázatok, ábrák és képek is elhelyezhetők. (Nagyobb terjedelmű vagy bizonyos részadatokat tartalmazó táblázatokat, ábrákat és képeket célszerű a mellékletben bemutatni.) Az illusztrációkat folytatólagos sorszámmal és címfelirattal kell ellátni, és azokra a szövegben is hivatkozni kell. A táblázatok sorszámát és címét a táblázat fölött balra igazítva, ábrák és képek esetében azok alatt, balra vagy középre igazítva kell elhelyezni. A diplomatervben szereplő összes táblázatról, ábráról és képről jegyzéket is lehet készíteni, amelyet ez esetben a felhasznált források után kell beilleszteni.
3. Minden, a munka során felhasznált forrásanyagot a dolgozat szövegtörzsének végén (a mellékletek előtt) Felhasznált források vagy Forrásanyagok címszó alatt fel kell tüntetni, a szövegben pedig hivatkozni kell rájuk. Elkülönítve, de folyamatos sorszámozással kell felsorolni a felhasznált szakirodalmat, tervelőzményeket, térképeket, jogszabályokat, valamint a szóbeli adatközlőket. Így kell eljárni azon honlapok esetében is, amelyek nem publikációt tartalmaznak, hanem közvetlen adatforrásként szolgálnak. A forrásokat a szerzők ill. szerkesztők (ennek hiányában a cím) szerinti betűrendben kell feltüntetni.
4. A szerző(k) nevénél első helyen áll a családnév, második helyen a keresztnév (külföldi szerző esetén vesszővel elválasztva), lehetőleg kiírva és nem rövidítve. A név és az évszám között nincs írásjel. Folyóiratnál a címet a folyóirat és a megjelenés adatai követik, az oldalszámokat tól–ig nagykötőjellel feltüntetve.

Minták:

Könyv

Marosi Sándor–Somogyi Sándor (szerk.) (1990): Magyarország kistájainak katasztere I-II.

MTA Földrajztudományi Kutató Intézet, Budapest

Russ, Thomas (2000): Redeveloping Brownfields

McGraw–Hill, New York

Könyvrészlet

Sisa József (2000): A csákvári park rövid története a levéltári források tükrében

In: Galavics Géza (szerk.): *Történeti kertek – Kertművészet és műemlékvédelem*

MTA Művészettörténeti Kutatóintézet, Budapest. pp. 221–234.

Folyóirat cikk

Mezős Tamás (2006): A városi terek alakításának történeti alaptendenciái

*4D Tájépítészeti és Kertművészeti Folyóirat*, I. évf./1. sz. pp. 34–38.

Elektronikus publikáció

Štěpánková, Roberta – Bihuňová, Mária – Kabai Róbert (2012): Design principles of public and recreational areas in the urban environment. [CD-ROM]

Slovak Agricultural University, Nitra

Internetes publikáció (letöltés dátumával)

Frost-Kumpf, Hilary Anne (1990): Reclamation Art: Restoring and Commemorating Blighted Landscapes

http://slaggarden.cfa.cmu.edu/weblinks/frost/FrostTop.html [2017.08.24]

Tervelőzmények

A Balaton üdülőkörzet regionális rendezési terve I–II. kötet (1980)

Városépítési Tudományos és Tervező Intézet, Budapest

Térképek

Térképeknél a szerző és évszám mellett meg kell adni (ha van) a szelvényszámot és a térkép őrzési helyét is.

Szóbeli adatközlők

A személyes közlésekre is illik hivatkozni, a név mellett a beszélgetés vagy e-mail pontos dátumát is megadva.

1. **A DIPLOMATERVEK NÖVÉNYALKALMAZÁSSAL KAPCSOLATOS KRITÉRIUMAI**
2. *A dolgozat beadásának feltételei*

A jelölt köteles a dolgozat beadása előtt legalább egy alkalommal konzultálni a dendrológia csoport valamelyik tanszéki munkatársával, ahol a tervezett növényalkalmazás bemutatása mellett igazolja, hogy a dolgozat célkitűzéséhez szükséges növényfelméréseket, kiültetési terveket, növénylistákat, táblázatokat (kivágandó, megtart­andó, pótlásra javasolt fajok…) elkészítette.

1. *A dolgozat elfogadásának feltételei*

Tervezési feladatnál szükséges

* a növényfelmérés jegyzőkönyve, melynek elemei:
* latin név, magyar név, egészségi állapot, törzs körméret, fenntartási javaslat
* a növényállomány szöveges értékelése,
* a növényalkalmazási koncepció szöveges bemutatása,
* növénykiültetési terv: a növények egyértelmű jelölése (a szakmában elfogadott módon),
* pontos helye, darabszáma
* a telepítendő növények listája, melyben a lombhullató fák, örökzöldek, cserjék, évelők, egynyáriak csoportosítva jelennek meg.

1. **ÖSSZEFOGLALÓ POSZTER KÉSZÍTÉSE**
2. A diplomatervről összefoglalót is készíteni kell, és a védés előtt legkésőbb egy héttel beadni. A gazdagon (legalább felerészben képekkel, ábrákkal) illusztrált posztert a tanszék által kiadott sablon alapján kell kivitelezni.
3. Szövegének tartalmaznia kell tömören a témaválasztás indítékát, a feldolgozás módszerét, a legfontosabb eredményeket, tervi megoldásokat és megállapításokat.
4. Az összefoglaló poszterek mérete egységesen 70\*100 cm (a kiadott minta-poszter alapján).
5. Az összefoglaló posztert nem kell kinyomtatni, egy megadott tárhelyre kell feltölteni.
6. **MELLÉKLET**

CÍMLAP-MINTA (FEKETE A4)

BELSŐ BORÍTÓ-MINTA

**DIPLOMATERV**

**SZERZŐ**

**ÉV**

**MAGYAR AGRÁR- ÉS ÉLETTUDOMÁNYI EGYETEM**

**Tájépítészeti, Településtervezési és Díszkertészeti Intézet, Budapest**

**„MA” TÁJÉPÍTÉSZ ÉS KERTMŰVÉSZ MESTERKÉPZÉSI SZAK**

**CÍM**

**Szerző**

**Tanszéki konzulens:**

**­**

Látta:

szakfelelős

**Budapest, 20..**

1. **A DIPLOMATERV ÉRTÉKELÉSE**

A diplomatervet egymástól függetlenül egy tanszéki és egy külső bíráló az államvizsgát megelőzően értékeli a bírálati lap felhasználásával. Az értékelésnek tartalmaznia kell a bíráló véleményét a témáról, a diplomaterv szembetűnő erényeit, a főbb hiányosságokat és hibákat. A bírálók a megadott szempontok szerint pontozzák a dolgozatot, és az adott pontszámot röviden szövegesen is indokolják. Minden szöveges értékelésben meg kell fogalmazni a dolgozattal kapcsolatban 1–2 kérdést, amelyre a hallgató a Záróvizsga Bizottság előtt válaszol. A bírálatokat és a bírálók által feltett kérdéseket a hallgatók a védés előtt legalább egy héttel megkapják, hogy fel tudjanak készülni a válaszadásra.





**Záradék**

Az egyetemi Oktatási Bizottság a Tanulmányi és Vizsgaszabályzat 6.12. számú függelékét képező a volt Tájépítészeti és Településtervezési Kar szakdolgozat és diplomadolgozat készítési útmutatóját a Tanulmányi és Vizsgaszabályzat 95. § (1) bekezdése alapján 2020. március 26-i ülésén fogadta el. Határozatszám: 39/2020/21. (III.26.) EOB határozat.

Gödöllő, 2021. március 26.

Dr. Szabó István

oktatási és nemzetközi rektorhelyettes